# Egyházkarcsa

### A Wikipédiából, a szabad lexikonból.

Egyházkarcsa (szlovákul Kostolné Kračany) község Szlovákiában a Nagyszombati kerületben a Dunaszerdahelyi járásban. 2001-ben 1162 lakosából 1078 magyar és 64 szlovák volt.

## [szerkesztés] Fekvése

Dunaszerdahelytől 5 km-re délnyugatra fekszik. Amadékarcsa, Göncölkarcsa, Mórockarcsa, Pinkekarcsa és Siposkarcsa tartozik hozzá, ma hat Alsókarcsának is nevezik őket.

## [szerkesztés] Története

A középkorban több kisebb falu állt a mai Egyházkarcsa helyén, melyek egy közös templomot építettek. A templom körül alakult ki a mai település, melyet 1215-ben Corcha néven említenek először. Első templomát 1249 előtt Szent Bertalan tiszteletére szentelték. 1262-ben Karcsai Remigius ispán, testvére Bott fiainak 41 hold szántóföldet, kúriát, halastavat és rétet enged át, melyek Szent Bertalan temploma mellett vannak. A 14. században Egyházaskarcha (1351), Remegkarcha (1355), Diákkarcha (1357), Barthalkarcha (1377) Lászlókarcha (1377) és Lucakarcha (1467) falvakból állt. 1561-ben a falu lakói reformátusok lettek, csak 1729-ben alapították újra katolikus egyházát. A 16.-17. században a Somogyi család a falu kegyura. 1840-ben 62 lakosa volt. 1910-ben 80, túlnyomórészt magyar lakosa volt. A trianoni békeszerződésig Pozsony vármegye Dunaszerdahelyi járásához tartozott.

## [szerkesztés] Nevezetességei

- Szent Bertalan tiszteletére szentelt római katolikus temploma 1249-ben már állt. 1738-ban bővítették, majd 1820-ban a rossz állapotú templomot klasszicista stílusban teljesen újjáépítették. 1968-ban és 1991-ben renoválták.

## [szerkesztés] Küslő hivatkozások

- Községinfó
- Egyházkarcsa Szlovákia térképén
- Rövid ismertető (magyarul)

A lap eredeti címe "http://hu.wikipedia.org../../../e/g/y/Egyh%C3%A1zkarcsa.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina